*Ovo je članak o poreklu i upotrebi reči „kurac". Ukoliko ste tražili članak o polnom organu, pogledajte članak penis*.
**Kurac** je narodna srpskohrvatska reč za muški polni organ, odnosno penis. Pored osnovnog značenja javlja se u sastavu velikog broja psovki i žargonskih izraza, kao i u srpskim narodnim pesmama.

Poreklo reči
------------

Reč *kurac* vodi poreklo od praslovenske reči ***kur***, odnosno njene umanjenice *kurьcь*, koja je bila naziv za petla, a njeni tragovi javljaju se u mnogim slovenskim jezicima. Pretpostavlja se da je ponašanje petla imalo asocijacije na seks, pa se naziv ove životinje preneo na muški polni organ i u druge indoevropske jezike: engleski, španski, francuski, kao i u većinu skandinavskih jezika.

U rečnicima
-----------

Reč se javlja u *Srpskom rječniku* Vuka Stefanovića Karadžića, iz 1818. ali je kasnije izbačena „kao nešto što se ne sme ni spominjati". Na primer, *Rečnik Matice srpske i Matice hrvatske* (u šest tomova) iz 1968. ne navodi čak ni „pristojne" izraze za ovu reč. *Rečnik savremenog beogradskog žargona*, Borivoja i Nataše Gerzić iz 2002. navodi 34 izraza i još desetak izvedenica ove reči. 
Reč se pojavljuje kao odrednica u *Rečniku sinonima* Pavla Ćosića i saradnika iz 2008. i za nju je navedeno tridesetak sinonima.

U žargonu
---------

Primeri i značenja nekoliko žargonskih izraza u kojima se pominje reč *kurac*:


| * **za koji kurac?** — čemu? radi čega? zašto?
* **svirati kurcu** — govoriti koješta/besmislice
* **skinuti (se) nekome s kurca** — ostaviti nekoga na miru
* **koji ti (je) kurac?** — šta ti je? šta hoćeš?
* **ići na kurac** — nervirati, *isto* **popeti se na kurac**
 |       | * **uhvatiš me za kurac!** — ništa mi ne možeš! *isto* **popušiš mi kurac!**
* **do kurca!** — dođavola!
* **preko kurca** — nevoljno, nerado, preko volje
* **u kurcu** — loše volje, neraspoložen
* **boli me/puca mi kurac!** — baš me briga!
 |

U narodnim srpskim pesmama
--------------------------

> 
> Devojka se uz kurac penjala  
> 
> ne bi li se raja nagledala,  
> 
> Ili raja ili kurcu kraja,  
> 
> Desna joj se noga omaknula.
> 
> 
> Devojka je desnu nogu klela:  
> 
> Desna nono, jebeno ti deblo –  
> 
> 
> 
> Kud s' omače, dok se ne natače!
> 
> – *Ni raja ni kraja*



Reč *kurac* pominje se u velikom broju erotskih narodnih srpskih pesama, čijim se sakupljanjem bavio Vuk Stefanović Karadžić. Zbirka ovih pesama pod nazivom *Osobite pjesme i poskočice* objavljena je tek 1974. koju je *samo za naučnu upotrebu* štampala Srpska akademija nauka i umetnosti. Poznatije izdanje pod nazivom *Crven ban* izašlo je 1979. godine i izazvalo burne reakcije. Neke od pesama u kojima se reč *kurac* eksplicitno pominje su: *Ni raja ni kraja*, *Mara i govedari*, *Mala djevojka*, *Nije trava*, *Mlad delija*...

Na Haškom sudu
--------------

Na suđenju Slobodanu Miloševiću pred Međunarodnim krivičnim sudom za bivšu Jugoslaviju tužilac Džefri Najs zatražio je od svedoka Vojislava Šešelja da pročita kraj rečenice u tekstu iz svojih novina. Prvo je sam pročitao nekoliko reči, a onda od Šešelja zatražio da rečenicu pročita do kraja. Šešeljev odgovor je bio: „Što niste sve pročitali, gospodine Najs, vi lepše čitate? Na kraju sam rekao: Vi svi pripadnici Sekretarijata Haškog tribunala možete samo da prihvatite da mi popušite kurac".

U muzici
--------

* *Kurac, pička, govno, sisa* je naziv albuma Ramba Amadeusa iz 1993. Na njemu se nalazi pesma pod naslovom *K.P.G.S. (Oda radosti)* koja počinje dijalogom između Ramba Amadeusa i Horta Heraklita, gde ovaj drugi izražava mišljenje da su osnovna četiri elementa koja su stvorila svet: *voda*, *vazduh*, *zemlja* i *vatra*. Na to mu Rambo odgovara da su ta četiri elementa zapravo: *kurac*, *pička*, *govno*, *sisa*, i ove četiri reči u različitim intonacijama ponavlja sve do kraja pesme.
* *Zašto uvek kurcu sviram?* je naziv pesme *Riblje Čorbe* sa albuma Ovde.
* *Živi kurac* je naziv albuma *Leta 3*.

Ekvivalenti u drugim jezicima
-----------------------------

* portugalski: o *caralho*
* španjolski: el *carajo* / la *polla*
* francuski: la *bite*
* italijanski: il *cazzo*
* ruski: *хуй*
* češki: *čurák*
* poljski: *kutas*
* slovački: *kokot*
* albanski: *kar* / *karuc*
* engleski: the *cock, the dick*
* nemački: der *Schwanz*
* danski: *pik*
* mađarski: *fasz*
* tajlandski: *ควย* (*kuay*)
* turski: *yarak* / *sik*
* perzijski: دیک (*kir*)
* arapski: زُبّ (*zeb*)
* kineski: 屌 (*diǎo*) / 闝 (lìn)
* japanski: ちんちん (ćinćin) / チンコ (ćinko)

Napomene
--------

1. **^** **cock**: Dictionary.com, vidi pod tačkama 1. i 5. ()
2. **^** **polla** i **pollo**: Spanish Slang Dictionary, odrednica *polla* ()
3. **^** **le cock**: iščezao u tom značenju, a zamenilo ga je *la bite*

Izvori
------

1. 1 2 3 4 5  U kurac!, Pavle Ćosić, XZ, № 21, pp. 97, novembar 1998.
2. 1 2 3 4 5 6 7 8 9 10 11  Rečnik savremenog beogradskog žargona, Borivoj Gerzić, Nataša Gerzić, Beograd, Istar 2002. ISBN 86-902311-6-1
3. ↑  Речник Синонима, Павле Ћосић и сарадници, Корнет, 2008, ISBN 978-86-86673-09-1
4. ↑  Srpske narodne pjesme iz neobjavljenih rukopisa Vuka Stef. Karadžića na WorldCat
5. ↑  Razvejane mudrosti, intervju: satiričar Bane Jovanović, Razgovor vodila: Vesna Denčić
6. ↑  Pocrveneo „Crven ban", Zoran Radisavljević 19. 01.2008, Politika
7. ↑  Transkripti sa suđenja Slobodanu Miloševiću. Fond za humanitarno pravo. Sačuvano na www.archive.org
8. ↑  Snimak na sajtu YouTube
9. ↑  Kurac, Pička, Govno, Sisa Arhivirano 2011-07-15 na Wayback Machine-u na zvaničnom sajtu Ramba Amadeusa

Spoljašnje veze
---------------

WikitekaWikitekaWikiteka ima originalan tekst povezan sa ovim člankom: ***Crven Ban*** 

* Kurac na rečniku slenga Vukajlija
* Kurac na rečniku slenga Urban Dictionary ()